Unionin yleisen tuomioistuimen tuomio 24.9.2019 – Ranska v. komissio
(asia T-507/18)1
(Maataloustukirahasto ja maaseuturahasto – Rahoituksen ulkopuolelle jätetyt menot – Syrjäisestä sijainnista ja saaristoasemasta johtuvia erityisiä valinnaisia toimenpiteitä koskevan ohjelman (POSEI) yhteydessä Ranskalle aiheutuneet menot – Joidenkin banaanilähetysten väärä kirjaus varainhoitovuosina 2013–2016 – Kiinteämääräinen rahoitusoikaisu)
Oikeudenkäyntikieli: ranska
Asianosaiset
Kantaja: Ranskan tasavalta (asiamiehet: F. Alabrune, D. Colas, S. Horrenberger, A.-L. Desjonquères, A. Alidière ja C. Mosser)
Vastaaja: Euroopan komissio (asiamiehet: A. Lewis ja J. Aquilina)
Oikeudenkäynnin kohde
SEUT 263 artiklaan perustuva vaatimus siitä, että kumotaan Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 13.6.2018 annettu komission täytäntöönpanopäätös (EU) 2018/873 (EUVL 2018, L 152, s. 29) siltä osin kuin siinä sovelletaan Ranskan tasavaltaan viiden prosentin kiinteämääräistä rahoitusoikaisua, joka on määrältään 1 945 435,39 euroa, kohdassa ”Muu suora tuki – POSEI” ja perusteena ”joidenkin banaanilähetysten väärä kirjaus”, varainhoitovuosina 2013–2016.
Tuomiolauselma
Kanne hylätään.
Ranskan tasavalta velvoitetaan korvaamaan oikeudenkäyntikulut.
____________
1 EUVL C 392, 29.10.2018.